CELEX: 32010R1112
Language: hu
Date: 2010-12-01 00:00:00
Title: A Bizottság 1112/2010/EU rendelete ( 2010. december 1. ) az Unió legkülső régiói részére egyedi mezőgazdasági intézkedések megállapításáról szóló 247/2006/EK tanácsi rendelet alkalmazására vonatkozó egyes részletes szabályok megállapításáról szóló 793/2006/EK rendelet módosításáról

2.12.2010   
            
            
               HU
            
            
               Az Európai Unió Hivatalos Lapja
            
            
               L 316/1
            
         A BIZOTTSÁG 1112/2010/EU RENDELETE
   (2010. december 1.)
   az Unió legkülső régiói részére egyedi mezőgazdasági intézkedések megállapításáról szóló 247/2006/EK tanácsi rendelet alkalmazására vonatkozó egyes részletes szabályok megállapításáról szóló 793/2006/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen annak 25. cikkére,
   mivel:
   
               (1)
            
            
               Annak nyomán, hogy elfogadásra került a 408/2009/EK bizottsági rendelet (2), amely a 793/2006/EK rendeletet módosította, és azt különösen kiegészítette a 46a. cikkel, amely szerint a madeirai helyi fogyasztásra szánt, tejporból előállított UHT-tejnek legalább 15 térfogatszázalékban helyben termelt friss tehéntejet kell tartalmaznia, megállapítást nyert, hogy a helyben előállított tej egészét a helyi sajtiparban használják fel. A már kialakult gazdasági egyensúly megbontásának elkerülése és a helyben előállított tejnek nagy hozzáadott értékű termékekké való feldolgozhatósága érdekében helyénvalónak tűnik eltörölni a friss tej kötelező minimális részarányát.
            
         
               (2)
            
            
               Szem előtt tartva a 247/2006/EK rendelet 19. cikke (4) bekezdésének a 641/2010/EU európai parlamenti és tanácsi rendelettel (3) való módosítását, amelynek értelmében 2010. január 1-jei hatállyal megszűnt a Bizottság azon kötelezettsége, hogy megállapítsa a helyben előállított friss tej részarányát, indokolt ezzel egyidejű hatállyal elhagyni a 793/2006/EK bizottsági rendelet (4) 46a. cikkét.
            
         
               (3)
            
            
               Ezért a 793/2006/EK rendeletet ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
            
         ELFOGADTA EZT A RENDELETET:
   1. cikk
   A 793/2006/EK rendelet a következőképpen módosul: a 46a. cikket el kell hagyni.
   2. cikk
   Ez a rendelet 2010. január 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. december 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 42., 2006.2.14., 1. o.
   
      (2)  HL L 123., 2009.5.19., 62. o.
   
      (3)  HL L 194., 2010.7.24., 23. o.
   
      (4)  HL L 145., 2006.5.31., 1. o.